[{"text_idx": "#000000", "text": "Vooremaa konverentsil on oodata tippadvokaatide duelli"}, {"text_idx": "#000001", "text": "Ja\u0308rgmisel reedel 9. septembril Jo\u0303geva kultuurikeskuses peetaval III Vooremaa konverentsil vaagitakse, kas haldus- ja riigireform vastab ootustele ja po\u0303hiseadusele. Teema ka\u0308sitlemisele lisavad vu\u0308rtsi vastandlikel seisukohtadel olevad tippjuristid, vandeadvokaadid Paul Varul ja Ju\u0308ri Raidla."}, {"text_idx": "#000002", "text": "Vandeadvokaat ja Tartu U\u0308likooli emeriitprofessor Paul Varul esineb Vooremaa konverentsil ettekandega \u201cKas haldusreformi seadus on po\u0303hiseadusega koosko\u0303las?\u201d. \u201cOleme oma advokaadibu\u0308roos koostatud analu\u0308u\u0308sis haldusreformi seaduse kohta jo\u0303udnud ja\u0308reldusele, et on mitmeid vastuolusid po\u0303hiseadusega ning esitasime 31. augustil 20 valla ja linna nimel taotluse riigikohtule haldusreformi seaduse teatud osade tu\u0308histamiseks. Seeto\u0303ttu pakub see teema mulle huvi ning kasulik oleks Vooremaa konverentsil valdade ja linnade esindajatega haldusreformi teemadel mo\u0303tteid vahetada,\u201d u\u0308tles Paul Varul."}, {"text_idx": "#000003", "text": "Varul ma\u0308rkis, et on ku\u0308simusi, millele saab konverentsil konkreetselt vastata ja palju teemasid, kus oleks hea mo\u0303tteid vahetada. \u201cOotan konverentsilt konstruktiivseid mo\u0303tteid ja ettepanekuid,\u201d lisas ta"}, {"text_idx": "#000004", "text": "Konverentsil u\u0308tleb oma mo\u0303tted va\u0308lja ka vandeadvokaat ja endine justiitsminister Ju\u0308ri Raidla, kes esindab valitsust haldusreformi po\u0303hiseaduslikkuse vaidlustes. \u201cOlen riigireformi, sealhulgas haldusreformi teemal avalikkusega mo\u0303tteid vahetanud peaaegu seitse aastat, esimese ettekande tegin 25. novembril 2009. Sestap ei ole minu osalemises Vooremaa konverentsil midagi isea\u0308ralikku. Osalema motiveeris mind konverentsi programm, mis on sisult huvitav ja intrigeeriv, samuti konverentsil osalejad, kes on kahtlemata tunnustatud arvamusliidrid ning seeto\u0303ttu ka va\u0308ljakutseid pakkuvad diskussioonipartnerid."}, {"text_idx": "#000005", "text": "Haldusreformi po\u0303hiseaduslikkuse temaatika midagi sellist, mis enesestmo\u0303istetavalt pakub u\u0308ldsusele huvi. Seeto\u0303ttu on asjakohane, kui erinevatel seisukohtadel olevad inimesed selgitavad oma vaateid seoses haldusreformi po\u0303hiseaduslikkusega. Seda enam, et sellised diskussioonid teenivad ka reformist puudutatud inimeste igaku\u0308lgse informeerimise eesma\u0308rki,\u201d u\u0308tles Raidla."}, {"text_idx": "#000006", "text": "\u201cLoodame, et riigi-ja haldusreformi blokis, kus karismaatilisemad osalejad on o\u0303igusvaldkonna koru\u0308feed Varul ja Raidla, tekib positiivses mo\u0303ttes a\u0308ge diskussioon, mis pakub intellektuaalset pinget kaasa mo\u0303tlemiseks, ku\u0308simiseks ja ka oma arvamuse avaldamiseks,\u201d u\u0308tles Vooremaa konverentsi peakorraldaja riigikogu liige Aivar Kokk, kes ka haldusreformi teemalist debatti modereerib."}, {"text_idx": "#000009", "text": "\u201cLoodan, et ettekanded, erinevad seisukohad ja nende u\u0308mber toimuvad arutelud viivad nii mo\u0303negi haldusreformi keerulise momendi lahendamisele la\u0308hemale. Mida rohkem asjalikke mo\u0303tteid, seda paremaid lahendusi on loota,\u201d u\u0308tles Saarela."}, {"text_idx": "#000010", "text": "Konverentsil arutletakse kultuuri, spordi ja ku\u0308laliikumise tulevikku u\u0308le pa\u0308rast haldusreformi. Ettekanded tulevad maavanem Viktor Svjato\u0303s\u030cevilt ja Jo\u0303gevamaa Kodukandi u\u0308henduse juhatuse liikmelt Liia Lustilt. Maavanem Viktor Svjato\u0303s\u030cev ma\u0308rkis, et valmistudes ettekandeks konsulteeris ta nende valdkondade asjatundjatega. \u201cVooremaa konverentsi arutelud annavad mo\u0303tteid, milline saab olema Jo\u0303gevamaa tulevik, mismoodi korraldatakse inimeste igapa\u0308evaelu, avaliku teenuse ka\u0308ttesaadavust erinevates paikades,\u201d u\u0308tles ta."}, {"text_idx": "#000011", "text": "U\u0308ks debatis osalejaid, spordiajakirjanik Tiit La\u0308a\u0308ne, lubas toetuda spordiajaloolistele kogemustele. \u201cKui inimesed ajalugu paremini tunneksid, teeksid nad kindlasti tulevikku prognoosides va\u0308hem vigu. Usun, et spordielu korraldamisel saab u\u0308ht-teist kasulikku ajaloost abiks vo\u0303tta.\u201d La\u0308a\u0308ne so\u0303nul peab uutes suurtes omavalitsustes sport leidma endale samasuguse koha nagu kultuur, haridus vo\u0303i mo\u0303ni teine valdkond. \u201cJo\u0303gevamaa omavalitsused on seni olnud spordi toetamisel u\u0308pris tagasihoidlikud. Betooni on pandud raha ku\u0308ll u\u0308ksjagu, kuid inimestesse on sootuks va\u0308hem investeeritud. Uued omavalitsused peaksid suutma seda olukorda muuta. Kui me ei suuda hoida palgal spordibaaside vo\u0303i spordikoolide treenereid, siis ja\u0308a\u0308b omavalitsustesse rajatud spordibaaside kasutegur va\u0308ikeseks,\u201d u\u0308tles ta."}, {"text_idx": "#000012", "text": "Arutelul ra\u0308a\u0308gib kaasa ka maakonna rahvakultuuri spetsialist Pille Tutt. \u201cMinu na\u0308ited tulevad nii Sadala kogukonnast kui naaberkogukondadest. Oleme haldusreformi teemadel arutlenud seltsi inimestega ja kogukonnaliikmetega, mo\u0303ttevahetust on olnud nii poliitikutega kui ka kohalike juhtfiguuridega.\u201d Tuti so\u0303nul peaks konverentsil selgemaks saama kogukondade valmisolek haldusreformi ra\u0308gastikus \u2012 kuidas teha koosto\u0308o\u0308d uute u\u0308hinenud naabritega ja kuidas haldusreform tugevdab kogukondi."}, {"text_idx": "#000013", "text": "\u201cIII Vooremaa konverentsi vo\u0303imalikke teemasid hakkasime korraldustoimkonnaga arutama varakevadel. Juunis selgus, et ka\u0308sitleme haldus-ja riigireformi, selle mo\u0303ju omavalitsustes inimeste tervisele ja silmaringile olulistele valdkondadele. Oleme pu\u0308u\u0308dnud ko\u0303igile Vooremaa konverentsidele kutsuda erinevaid esinejaid. Arvamusliidrid Jo\u0303gevamaalt ja kaugemalt annavad meelsasti oma no\u0303usoleku,\u201d lisas Aivar Kokk."}, {"text_idx": "#000014", "text": "Konverentsil osalemiseks on soovi avaldanud juba palju inimesi. Saalis ruumi veel ja\u0308tkub, kuid korralduslikku ku\u0308lge silmas pidades on palve registreeruda aadressil konverents@vooremaa.ee hiljemalt tuleva na\u0308dala teisipa\u0308evaks, 6.-ks septembriks."}]